Na temelju članka 18. Zakona o grobljima (Narodne novine 19/98, 50/12 i 89/17) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18 i 23/18), Gradska skupština Grada Zagreba, na \_\_\_\_\_\_\_\_ sjednici,\_\_\_\_\_\_\_\_\_, donijela je

**Odluku o dopuni Odluke o grobljima**

**Članak 1.**

U Odluci o grobljima (Službeni glasnik Grada Zagreba 24/17) iza članka 5. dodaje se članak 5.a koji glasi:

„**Članak 5.a**

Podružnica Gradska groblja može dodijeliti na neodređeno vrijeme korisniku pravnoj ili fizičkoj osobi grobno mjesto na korištenje za ukop znamenite osobe koja je od posebnog značenja za Grad Zagreb i Republiku Hrvatsku.

Dodjelu grobnog mjesta iz stavka 1. ovoga članaka predlaže gradonačelnik Grada Zagreba na inicijativu Povjerenstva za dodjelu grobnog mjesta za ukop znamenite osobe (u daljnjem tekstu: Povjerenstvo)

Povjerenstvo imenuje gradonačelnik Grada Zagreba i sastoji se od sedam članova, odnosno po jednog predstavnika gradskoga upravnog tijela nadležnog za kulturu, obrazovanje, sport, međugradsku i međunarodnu suradnju i promicanje ljudskih prava, zaštitu spomenika kulture i prirode, zdravstvo i gospodarstvo.

Zadaća Povjerenstva je podnošenje inicijative gradonačelniku Grada Zagreba za dodjelu grobnog mjesta na korištenje za ukop znamenite osobe.

Naknada za dodjelu grobnog mjesta na korištenje iz stavka 1. ovoga članka plaća se iz proračuna Grada Zagreba.

Za korištenje grobnog mjesta iz stavka 1. ovoga članka na odgovarajući način primjenjuju se odredbe ove odluke.“

**Članak 2.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Prof.dr.sc. Drago Prgomet**